User:Charles K. Neku/sandbox

Agoo na mi aƒetɔ kple aƒenɔwo.Mexɔe se be nu mete mia ŋuti le Eʋegbe tutuɖonya siawo sɔsrɔ̃ me o.Enyo. 'HOTSI' alo 'HOTSUI' gɔmeɖeɖe. 'HO' gɔmeɖeɖe li vovovo.Esi me 'hotsi' dzɔ tsoe nye esi; 'Ho' gɔmee nye 'xexe' nogo si me míele.Nu aɖe si me nuƒoƒo,ʋaʋã,dagbadagba kple gbagbadzedze yia edzi le ɣeawo katã yiɣi. Eke ɖiea? Esia mee nya siawo do tso; 1.Anyi ɖo 'ho';enɔa nogoe,nɔa agbagbadzedze dzi,henɔa 'nu ƒom' ɣeawo katã. 2.'Hotoklo;enye lãfɔne sue aɖe si nɔa kpetome,heɖea ʋe ɖe eme,atsɔ wɔ atɔe.Nya be ele 'nogoe'. 3.'Hoowɔwɔ'.Ame ɖeka mewɔa 'hoo' o.Efia be amewo sɔgbɔ,le nane wɔm abe,asitsatsa,takpekpe,le nusrɔ̃ƒe,abe anyiwo ƒe 'hoowɔwɔ' ene. 4.Míegayɔa 'ƔE' ŋutɔ tsã be 'ho',ele abe,ele nogoe; Hodzedo,Hoɖota,Hoɖoxɔ. 5.Ame gbɔsɔsɔ siwo do go,le afi aɖe yim le hame,kpbbw. Azɔ̃,àkpɔe be 'ho' nye 'amenɔƒe',esia tae blematɔwo yɔnɛ be'Ho' ɖo.Amenɔƒe siae nye xexe sia,si le nogo,eye amewo le eme,hewɔa 'hoo'. Kpuie ko la,wogayɔa XEXE sia be 'HO'. Azɔ̃,le blema la,mía tɔgbiwo meƒlea asi kple ga(money) o.Nue woɖɔliaa nu(bartering). Kpɔɖenu; 1.Gobo dzraa dze 2.Enyo-akpa, 3.Esee-bli, 4.Aguze-dzomi. Ele na asitsala siawo dometɔ ɖe siaa ɖe be,wòadi nu si dim wòle la,dzrala.Evɔ la,ne nu si dim wòle la,dzrala mele nu si le eya si, dim o la,ekem ele nɛ be wòatsa,ayiɖadi ame,si si nu si dim wòle la dzrala, le didim,atsɔ ayi na nu si dim wòle la dzrala,hafi axɔ nu si dim wòle. Àkpɔ be kametete blibo ŋutɔ wòanye le blema. Asitsatsa sia nɔ anyi do ŋgɔ na ƒe 700'BC',eye wòkeke ta le 1930 lɔƒo me. Mesopotamia(Kustɔwo) alo Ethiopiae to asitsatsa sia; 'nuɖɔlinusi,sia vɛ.Eteƒe medidi o,Phoenikatɔwo kple Babyloniatɔwo ʋu ŋku ɖe eme. Wozã nu bubuwo hã abe;dze,tu,ame,tukpe,nuʋeʋiwo,aha,lãfu,ɖeti,tsimi,adzaɣi kpbbw. Ke le nu siawo katã me la,'ADZAƔI' koe xɔ ŋkɔ wu. Le 'adzaɣi' zazã me la,asitsa dze zɔ̃ ɖeɖe.Fukpekpe mawo nu ɖiɖi keŋ.Ame ate nu atsɔ adzaɣi gbɔsɔsɔ aɖe;kotoku loo alo ka eve kpbbw,ayi asi,atsɔ aƒle nu siaa nu bɔbɔe.Asitsatsa ƒe tsitsiɖedzi sia mee wogblɔ le be,'xexea tsitsim' alo yewo tsitsim, le.Ale 'xexea'='ho' le 'tsitsim' zu 'ho+ tsi'='hotsi'='We grow','The earth grows/ advances'. 'Adzaɣi' le sigbe ame ƒe 'ŋku' ene,hele nogoe.Esiae wɔe be,mía tɔgbiwo bui be ekpɔa xexe blibo la katã me,esi adzaɣia ŋutɔ le abe xexe kple ŋku ene,ta.Esia tae wozãnɛ kaa 'afae', eye wònyea voduwo ƒe ŋku,be woakpɔ nu siaa nu le afi siaa fi,ɖo. Míekpɔa 'adzaɣi' alo 'hotsi' le India ƒu,Afrika dzieheƒu; tso Ras Hafun se ɖe Mozambik ƒu kbbw me. Míezãa '..tsu' alo '..tsui'+ ŋkɔnya atsɔ ɖee afia be nua gbɔ eme. Aleae wɔ ame si kpɔ hotsi sɔgbɔ la,míeyɔnɛ be 'hotsuitɔ'. Akpe.'Italic text'